23. svibnja 2017. u Koncertnoj dvorani „Izvestija Hall“ održan je koncert poznatog hrvatskog pjevača Olivera Dragojevića, posvećen 25. obljetnici uspostave diplomatskih odnosa između Hrvatske i Rusije.

O hrvatskoj glazbi se ne može govoriti bez da se spomene Oliver Dragojević. Petnaest singlica, dvadeset jedan studijski album - diskografija ovog pjevača i skladatelja više je nego impresivna.





Tradicionalne dalmatinske melodije u modernoj jazz interpretaciji dobile su zahvaljujući Oliverovoj kreativnosti novi život te su postale popularne i u Hrvatskoj i u inozemstvu. Pjesme Olivera Dragojevića jedna su od najupečatljivijih pojava suvremene hrvatske kulture.

Dvorana je bila popunjena, a Rusi su ostali oduševljeni:

„Mi odavno poslujemo s Hrvatskom i na koncert nas je pozvao Jakov Despot, direktor Predstavništva Hrvatske gospodarske komore u Rusiji. Koncert nam se jako svidio, Dragojević je izvodio prekrasne pjesme, cijela je prostorija plesala, a u pozadini se nalazio videozapis s prekrasnim vizurama Hrvatske i mora. Na koncertu je bio čak i veleposlanik! Mi Hrvatsku volimo odavno, putujemo u nju nekoliko puta godišnje, sviđaju nam se kuhinja, krajolici, odmor, a Hrvati su, k tome, jako dobri ljudi, mnogi od njih su nam prijatelji“, govore poduzetnici Olga i Sergej koji svoj biznis vode u Puli.